Oficiālais Vēstnesis L 179 , 13/07/1994 Lpp. 0022 - 0026

Speciālizdevums somu valodā: Nodaļa 3 Sējums 59 Lpp. 0035

Speciālizdevums zviedru valodā: Nodaļa 3 Sējums 59 Lpp. 0035



Komisijas lēmums (1994. gada 30. maijs), ar ko paredz sīki izstrādātus noteikumus, lai Padomes Direktīvu 93/23/EEK piemērotu attiecībā uz statistikas pārskatiem par cūku populāciju un ražošanu (94/432/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 1. jūnija direktīvu 93/23/EEK par veicamajiem statistiskajiem apsekojumiem attiecībā uz cūku ražošanu [1], un jo īpaši tās 1. panta 3. punktu, 2. panta 2. punktu, 3. panta 2. punktu, 6. panta 1. un 2. punktu, 8. panta 1. un 2. punktu un 10. panta 3. punktu, tā kā, lai veiktu Direktīvā 93/23/EEK paredzētos apsekojumus, vajadzīgas precīzas definīcijas; tā kā tādēļ jādefinē apsekojuma aptvertās lauku saimniecības; tā kā jānosaka arī ganāmpulku lieluma klases un reģioni, atbilstīgi kuriem dalībvalstis regulāri veido to apsekojumu rezultātus; tā kā kaušanas statistikas veidošanai ir nepieciešama vienota liemeņa masas definīcija; tā kā saskaņā ar Direktīvu 93/23/EEK dalībvalstīm pēc to lūguma var atļaut veikt aprīļa un augusta apsekojumus izvēlētos reģionos, ja šie apsekojumi aptver vismaz 70 % no cūku populācijas; tā kā dalībvalstīm, kuru cūku populācija ir tikai maza daļa no visas Kopienas populācijas, var pēc to lūguma atļaut vispār nerīkot aprīļa un augusta apsekojumus vai izmantot reģionālo sadalījumu aprīļa un augusta apsekojumu galīgajiem rezultātiem; tā kā, visbeidzot, dalībvalstīm pēc to lūguma var atļaut izmantot administratīvus avotus statistisko apsekojumu vietā, lai noteiktu cūku populāciju un paredzēto sadalījumu pēc ganāmpulka lieluma klasēm attiecībā uz pāra gadu galīgajiem rezultātiem un/vai gada dotā mēneša rezultātiem; tā kā dalībvalstis ir iesniegušas pieteikumus minēto atļauju saņemšanai; tā kā Komisijas lēmums 76/805/EEK [2], kurā jaunākie grozījumi izdarīti ar Lēmumu 91/268/EEK [3], būtu jāaizvieto; tā kā, sakarā ar to, ka Direktīvu 93/23/EEK piemēro no 1994. gada 1. janvāra, šā lēmuma noteikumi jāpiemēro no tā paša datuma; tā kā šis lēmums saskan ar Pastāvīgās lauksaimniecības statistikas komitejas atzinumu, IR PIEŅĒMUSI ŠO LĒMUMU. 1. pants 1. Direktīvas 93/23/EEK 2. panta 2. punkta nolūkos "lauku saimniecība" ir jebkura tehniska un ekonomiska vienība ar vienotu vadību, kas ražo lauksaimniecības produktus. 2. Direktīvas 93/23/EEK 1. panta 1. punktā minētais apsekojums aptver: a) lauku saimniecības, kuru izmantotā lauksaimnieciskā platība ir 1 ha vai vairāk; b) lauku saimniecības, kuru izmantotā lauksaimnieciskā platība ir mazāka par 1 ha, ja noteikta to ražojumu daļa ir paredzēta pārdošanai vai ja to saražotais daudzums pārsniedz noteiktus fiziskus lielumus. 3. Dalībvalstis, kuras vēlētos piemērot citādu apsekojuma slieksni, tomēr apņemas noteikt šo slieksni tā, ka tiek izslēgtas tikai vismazākās saimniecības un ka izslēgtās saimniecības attiecīgajai dalībvalstij kopā veido mazāk nekā 1 % no kopējās standarta bruto rezerves Komisijas lēmuma 85/377/EEK [4] nozīmē. 2. pants Direktīvas 93/23/EEK 6. panta 1. punktā minētās teritoriālās apakšvienības ir noteiktas I pielikumā. 3. pants Direktīvas 93/23/EEK 8. panta 1. punktā paredzētais sadalījums ir noteikts II pielikumā. 4. pants Direktīvas 93/23/EEK 10. panta 1. punktā minētais liemeņa svars ir definēts III pielikumā. 5. pants 1. Atbilstīgi Direktīvas 93/23/EEK 1. panta 2. punktam IV pielikuma a) punktā uzskaitītajām dalībvalstīm ir atļauts veikt aprīļa un augusta apsekojumus izvēlētos reģionos, ja šie apsekojumi aptver vismaz 70 % no cūku populācijas. 2. Atbilstīgi Direktīvas 93/23/EEK 1. panta 2. punktam IV pielikuma b) punktā uzskaitītajām dalībvalstīm ir atļauts vispār neveikt aprīļa un augusta apsekojumus. 3. Atbilstīgi Direktīvas 93/23/EEK 1. panta 2. punktam IV pielikuma c) punktā uzskaitītajām dalībvalstīm ir atļauts izmantot administratīvos avotus statistisko apsekojumu vietā. 4. Atbilstīgi Direktīvas 93/23/EEK 6. panta 2. punktam IV pielikuma d) punktā uzskaitītajām dalībvalstīm ir atļauts izmantot reģionālo sadalījumu aprīļa un augusta apsekojuma galīgajiem rezultātiem. 5. Atbilstīgi Direktīvas 93/23/EEK 8. panta 2. punktam IV pielikuma e) punktā uzskaitītajām dalībvalstīm ir atļauts izmantot sadalījumu pa ganāmpulku lieluma klasēm pāra gadu galīgajiem rezultātiem un/vai gada dotā mēneša rezultātiem. 6. pants Lēmums 76/805/EEK tiek anulēts. 7. pants Šo lēmumu piemēro no 1994. gada 1. janvāra. 8. pants Šis lēmums ir adresēts dalībvalstīm. Briselē, 1994. gada 30. maijā Komisijas vārdā — priekšsēdētāja vietnieks Henning Christophersen [1] OV L 149, 21.6.1993., 1. lpp. [2] OV L 285, 16.10.1976., 31. lpp. [3] OV L 134, 29.5.1991., 49. lpp. [4] OV L 220, 17.8.1985., 1. lpp. -------------------------------------------------- I PIELIKUMS Teritoriālās apakšvienības Beļģija: | Provinces | Dānija: | — | Vācija: | Federālās zemes | Grieķija: | Reģionālās attīstības dienesta reģioni | Spānija: | Galisija Navarra Larioha Aragona Katalonija Baleāru salas Kastīlija-Leona Kastīlija-Lamanča Mursijas apgabals Estremadura Andalūzija Citi autonomie apgabali | Francija: | Pikardija Ziemeļu-Padekalē Lejasnormandija Augšnormandija Luāra Bretaņa Puatū-Šaranta Akvitānija Augšpireneji Rona-Alpi Overņa Citi reģioni | Īrija: | — | Itālija: | Reģioni | Luksemburga: | — | Nīderlande: | Provinces | Portugāle: | Reģioni | Apvienotā Karaliste: | Standarta reģioni | -------------------------------------------------- II PIELIKUMS Cūku populācijas lieluma klases Kategorijas | Cūku skaits vienam saimniekam | Saimnieka numurs | Dzīvnieki 1000 | Sivēnmātes ≥ 50 kg vienam saimniekam | Saimnieka numurs | Dzīvnieki 1000 | Nobarojamās cūkas ≥ 50 kg vienam saimniekam | Saimnieka numurs | Dzīvnieki 1000 | | | | | | | | | | | I | 1—2 | 1—9 | | 1—2 | 1—9 | | 1—2 | 1—9 | | | II | 3—9 | | | | 3—4 | | | | 3—9 | | | | | III | 10—49 | | | | 5—9 | | | | 10—49 | | | | | IV | 50—99 | | | | 10—19 | | | | 50—99 | | | | | V | 100—199 | | | | 20—49 | | | | 100—199 | | | | | VI | 200—399 | | | | 50—99 | | | | 200—399 | | | | | VII | 400—999 | | | | 100—199 | ≥ 100 | | | 400—999 | | | | | VIII | 1000—1999 | ≥ 1000 | | | 200—499 | | | 1000—1999 | | ≥ 1000 | | | IX | 2000—4999 | | | ≥ 500 | | | 2000—4999 | | | | X | ≥ 5000 | | | | | | | | ≥ 5000 | | | | Kopā | | | Kopā | | | Kopā | | | -------------------------------------------------- III PIELIKUMS Liemeņa svara definīcija Liemeņa svars ir veselas vai uz pusēm pa vidus līniju sadalītas nokautas cūkas atdzesēta ķermeņa svars, pēc atasiņošanas un iekšu izņemšanas un pēc mēles, saru, nagu, dzimumorgānu, zemādas tauku, nieru un diafragmas nogriešanas. -------------------------------------------------- IV PIELIKUMS a) Dalībvalstis, kurām ir atļauts veikt aprīļa un augusta apsekojumus izvēlētos reģionos: Francija Itālija b) Dalībvalstis, kurām ir atļauts vispār neveikt aprīļa un augusta apsekojumus: Grieķija Portugāle Luksemburga c) Dalībvalstis, kurām ir atļauts izmantot administratīvos avotus statistisko apsekojumu vietā: aprīlī | augustā | decembrī | d) Dalībvalstis, kurām ir atļauts izmantot reģionālo sadalījumu aprīļa un augusta apsekojuma galīgajiem rezultātiem: aprīlī | augustā | Nīderlandei | | e) Dalībvalstis, kurām ir atļauts izmantot sadalījumu pa ganāmpulku lieluma klasēm pāra gadu galīgajiem rezultātiem un/vai gada dotā mēneša rezultātiem: pāra gadu rezultātiem | gada dotā mēneša rezultātiem | Vācija | Dānija, jūnijs | | Nīderlande, maijs | --------------------------------------------------